CELEX: 52021DP0444
Language: sk
Date: 2021-11-11 00:00:00
Title: Rozhodnutie Európskeho parlamentu z 11. novembra 2021 o žiadosti o zbavenie Haralda Vilimského imunity (2021/2073(IMM))

20.5.2022   
               
               
                  SK
               
               
                  Úradný vestník Európskej únie
               
               
                  C 205/55
               
            
         P9_TA(2021)0444
         Žiadosť o zbavenie Haralda Vilimského imunity
         Rozhodnutie Európskeho parlamentu z 11. novembra 2021 o žiadosti o zbavenie Haralda Vilimského imunity (2021/2073(IMM))
         (2022/C 205/07)
         
            Európsky parlament,
         
                     —
                  
                  
                     so zreteľom na žiadosť o zbavenie Haralda Vilimského imunity, ktorú predložila viedenská prokuratúra a ktorú 7. mája 2021 postúpil vedúci stáleho zastúpenia Rakúska pri EÚ v súvislosti s trestným konaním, a ktorá bola 20. mája 2021 oznámená v pléne,
                  
               
                     —
                  
                  
                     po vypočutí Haralda Vilimského v súlade s článkom 9 ods. 6 rokovacieho poriadku,
                  
               
                     —
                  
                  
                     so zreteľom na články 8 a 9 Protokolu č. 7 o výsadách a imunitách Európskej únie, ako aj na článok 6 ods. 2 Aktu o všeobecných a priamych voľbách poslancov Európskeho parlamentu z 20. septembra 1976,
                  
               
                     —
                  
                  
                     so zreteľom na rozsudky Súdneho dvora Európskej únie z 21. októbra 2008, 19. marca 2010, 6. septembra 2011, 17. januára 2013 a 19. decembra 2019 (1),
                  
               
                     —
                  
                  
                     so zreteľom na článok 57 ods. 2 a 3 Rakúskej ústavy,
                  
               
                     —
                  
                  
                     so zreteľom na článok 5 ods. 2, článok 6 ods. 1 a článok 9 rokovacieho poriadku,
                  
               
                     —
                  
                  
                     so zreteľom na správu Výboru pre právne veci (A9-0303/2021),
                  
               
                     A.
                  
                  
                     keďže viedenská prokuratúra požiadala, aby bol poslanec Európskeho parlamentu Harald Vilimsky zbavený imunity, s cieľom začať trestné stíhanie v súvislosti s trestným činom sprenevery podľa článku 153 ods. 1 a 3 prvého bodu, s trestným činom účasti na sprenevere finančných prostriedkov podľa článku 12 druhej alternatívy a článku 133 ods. 1 a 2 prvého bodu a v súvislosti so zneužitím finančných prostriedkov podľa článku 153b ods. 1, 2 a 3 rakúskeho trestného zákonníka;
                  
               
                     B.
                  
                  
                     keďže Harald Vilimsky pôsobil od 27. októbra 2006 do 23. októbra 2019 ako pokladník Rakúskej strany slobody (FPÖ), poslaneckého klubu v Národnej rade; keďže vo voľbách v máji 2019 bol zvolený za poslanca Európskeho parlamentu;
                  
               
                     C.
                  
                  
                     keďže od 1. októbra 2011 do 13. augusta 2019 Harald Vilimsky údajne zneužíval svoju funkciu na to, aby využíval bankové účty patriace poslaneckému klubu FPÖ v rakúskom Národnej rade tým, že dal príkaz na pravidelné prevody z účtu poslaneckého klubu FPÖ v Národnej rade na úhradu faktúr za mobilné telefónne služby, ktoré tretia strana používala výlučne na súkromné účely, čím finančne poškodil poslanecký klub FPÖ v Národnej rade;
                  
               
                     D.
                  
                  
                     keďže finančné prostriedky pridelené poslaneckému klubu FPÖ v Národnej rade údajne použil na iné účely, než aké sú vymedzené v oddiele 1 rakúskeho zákona o financovaní parlamentných skupín z roku 1985 (KlubFG), a keďže tak údajne urobil s plným vedomím, že uhrádzané služby nesúvisia s činnosťami strany;
                  
               
                     E.
                  
                  
                     keďže údajný trestný čin sa netýka názorov vyjadrených alebo hlasov odovzdaných pri výkone funkcie dotknutého poslanca Európskeho parlamentu na účely článku 8 Protokolu č. 7 o výsadách a imunitách Európskej únie;
                  
               
                     F.
                  
                  
                     keďže podľa článku 9 Protokolu č. 7 o výsadách a imunitách Európskej únie požívajú poslanci Európskeho parlamentu na území svojho vlastného štátu imunity priznané členom parlamentu daného štátu;
                  
               
                     G.
                  
                  
                     keďže v článku 57 ods. 2 a 3 Rakúskej ústavy je stanovené:
                     
                        „2.   Poslanci Národnej rady môžu byť z dôvodu trestného činu – okrem prípadu, kedy sú prichytení pri páchaní trestného činu – zatknutí len so súhlasom Národnej rady. Na domové prehliadky poslancov Národnej rady sa takisto vyžaduje súhlas Národnej rady.
                     
                     
                        3.   Poslanci Národnej rady môžu byť oficiálne stíhaní z dôvodu trestného činu so súhlasom Národnej rady len vtedy, ak tento čin zjavne nesúvisí s oficiálnou činnosťou príslušného poslanca. Úrad (Behörde) však musí požiadať Národnú radu o rozhodnutie o existencii takejto súvislosti, ak o to požiada dotknutý poslanec alebo tretina členov stáleho výboru, ktorý je poverený týmito záležitosťami. V prípade takejto žiadosti sa musí každé úradné stíhanie okamžite zastaviť alebo ukončiť.“;
                     
                  
               
                     H.
                  
                  
                     keďže na jednej strane Európsky parlament nemožno považovať za súd a na druhej strane poslanec nemôže byť v súvislosti s postupom zbavenia imunity považovaný za obvineného (2);
                  
               
                     I.
                  
                  
                     keďže cieľom poslaneckej imunity je chrániť Európsky parlament a jeho členov pred súdnym konaním týkajúcim sa činností súvisiacich s výkonom ich poslaneckého mandátu a činností, ktoré sú od výkonu tohto mandátu neoddeliteľné;
                  
               
                     J.
                  
                  
                     keďže v tomto prípade Európsky parlament nenašiel žiadny dôkaz fumus persecutionis, t. j. skutkové okolnosti, ktoré naznačujú, že účelom súdneho konania môže byť poškodenie politickej činnosti poslanca a teda Európskeho parlamentu;
                  
               
            1.   
            
               rozhodol zbaviť Haralda Vilimského imunity;
            
         
         
            2.   
            
               poveruje svojho predsedu, aby ihneď postúpil toto rozhodnutie a správu gestorského výboru príslušnému orgánu Rakúskej republiky a Haraldovi Vilimskému.
            
         
         
            (1)  Rozsudok Súdneho dvora z 21. októbra 2008, Marra/De Gregorio a Clemente, C-200/07 a C-201/07, EÚ:C:2008:579; rozsudok Všeobecného súdu z 19. marca 2010, Gollnisch/Parlament, T-42/06, EÚ:T:2010:102; rozsudok Súdneho dvora zo 6. septembra 2011, Patriciello, C-163/163, EÚ:C:2011:543; rozsudok Všeobecného súdu zo 17. januára 2013, Gollnisch/Parlament, T-346/11 a T-347/11, EÚ:T:2013:23; rozsudok Súdneho dvora z 19. decembra 2019, Junqueras Vies, C-502/19, EÚ:C:2019:1115.
         
            (2)  Rozsudok Všeobecného súdu z 30. apríla 2019, Briois/Parlament, T-214/18, EÚ:T:2019:266.